CELEX: 62011FN0057
Language: et
Date: 2011-05-23 00:00:00
Title: Kohtuasi F-57/11: 23. mail 2011 esitatud hagi — ZZ versus komisjon

16.7.2011   
            
            
               ET
            
            
               Euroopa Liidu Teataja
            
            
               C 211/33
            
         23. mail 2011 esitatud hagi — ZZ versus komisjon
   (Kohtuasi F-57/11)
   2011/C 211/68
   Kohtumenetluse keel: itaalia
   
      Pooled
   
   
      Hageja: ZZ (esindajad: advokaadid B. Cortese ja C. Cortese)
   
      Kostja: Euroopa Komisjon
   
      Hagi ese ja sisu
   
   Nõue tühistada komisjoni otsus mitte tunnistada kehtivaks hageja nõusolekut võtta vastu Teadusuuringute Ühiskeskuses katseajal oleva ametniku ametikoht (AST) tehnilise abiteenistujana, mida komisjon talle oli pakkunud, ning varalise ja mittevaralise kahju hüvitamise nõue.
   
      Hageja nõuded
   
   
               —
            
            
               tühistada komisjoni 5. augusti 2010. aasta kirjas sisalduv otsus mitte tunnistada kehtivaks hageja nõusolekut võtta vastu Ispras asuvas Teadusuuringute Ühiskeskuses katseajal oleva ametniku ametikoht (AST) tehnilise abiteenistujana, mida komisjon oli talle 30. juuli 2010. aasta kirjas pakkunud, mis talle 30. juulil 2010 elektronpostiga edastati, ning asjaomane pakkumine kehtetuks tunnistada;
            
         
               —
            
            
               tühistada vajalikus ulatuses eespool nimetatud vaidlustatud otsuse ettevalmistavad aktid;
            
         
               —
            
            
               tühistada vajalikus ulatuses ametisse nimetava asutuse otsus hageja kaebus rahuldamata jätta, mis sisaldus 10. veebruari 2011. aasta kirjas, mis saadeti hagejale järgmisel päeval;
            
         
               —
            
            
               kohustada komisjoni hüvitama varalise kahju, mis tekitati hagejale otsusega mitte tunnistada kehtivaks tema nõusolekut võtta vastu Ispras asuvas Teadusuuringute Ühiskeskuses katseajal oleva ametniku ametikoht (AST) tehnilise abiteenistujana, mida komisjon oli hagejale 30. juuli 2010. aasta kirjas pakkunud; kahju hindamise aluseks on esialgu hagejale Teadusuuringute Ühiskeskuse ajutise teenistujana tegelikult makstud töötasu kogusumma ja selle summa vahe, mis hageja oleks saanud, kui ta oleks pärast eespool osutatud palgaastme AST 3 järgu 1 ametniku ametikoha pakkumise vastuvõtmist õigel ajal tööle võetud, ning millele lisandub viivitusintress;
            
         
               —
            
            
               kohustada komisjoni hüvitama mittevaralise kahju, mis tekitati hagejale otsusega mitte tunnistada kehtivaks tema nõusolekut võtta vastu Ispras asuvas Teadusuuringute Ühiskeskuses katseajal oleva ametniku ametikoht (AST) tehnilise abiteenistujana, mida komisjon oli hagejale 30. juuli 2010. aasta kirjas pakkunud, Avaliku Teenistuse Kohtu poolt õiglaselt määratud summas, mille arvutamisel võetakse esialgu aluseks summa, mis vastab palgaastme AST 3 järgu 1 ametniku kolme kuu põhipalgale, s.o 10 001 eurot ja 31 senti;
            
         
               —
            
            
               mõista kohtukulud välja komisjonilt.